

**Народно Читалище ‘’Пробуда-1928г.’’   
 с. Богданов дол, общ. Перник**

ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ПРОБУДА-1928г”

С. БОГДАНОВ ДОЛ, ОБЩ. Перник

За 2022 г.

Народното Читалище в селото е културно-просветно средище основано на 03.03.1928 год. Макар и малко по площ, само 115 кв.м., стремим се Всички да продължим читалищната дейност в насока нужна и значима за населението в селото.

През изтеклата 2022год. Читалищното Настоятелство и членовете в селото работихме съвместно с Кметството за подобряване дейността и ежедневието на населението.

Повечето празници свързани с народния фолклор бяха отбелязани и във фейсбук страницата на читалището под формата на спомени от предишни години или интересни факти за съответния празник.

След падането на част от покривната конструкция и сигнализирането до общината за проблема бе констатирано от комисия необходимостта читалището да бъде преместено, тъй като е безсмислено да се отремонтира стара сграда тип Берковица. Читалището получи обещание от общинската управа ,че ще се задейства процедура за довършване на сградата на училището и преместването на читалището в нея.

През септември бе своевременно отремонтирана падналата част от покривната конструкция след решение на настоятелството, със средства на читалището.

Заседанията на Читалищното Настоятелство са провеждани редовно. На Отчетното събрание бяха обсъдени: материалната база – окаяното състояние на сградата, подмяна на обзавеждането, финансово състояние и цялата дейност на Читалището. Отново бе повдигната темата за преместването на читалището в сградата на бившето училище.

ОСНОВНИ ДЕЙНОСТИ;

БИБЛИОТЕЧНА,

ЧИТАЛИЩНА.

**Библиотечна дейност;**

За нуждите на читалищната библиотека са набавени 118 тома л-ра, която е инвентирана и описана в инвентарните книги по Програма „Българските библиотеки – съвременни центрове за четене и информираност”.

Наличният библиотечен фонд е 7258 т. л-ра. Читателите са 39, а читателските посещения са 182. От тях за дома са111, в читалня 41. Ползвани са 19т. справочна л-ра. Заетата литература през 2022 г.е 413 т. л-ра. Читалищната библиотека разполага целогодишно с периодични издания. Правят се различни справки по библиотечна дейност Подредени са 12 бр.литературни витрини и 14 бр. изложби за чествания и годишнини по календара на мероприятията на Читалището.В цялата Читалищна сграда през отоплителния период се отоплява единствено канцеларията на библиотекаря-секретар която е 9 кв.м. и при необходимост се включват ел. уреди.

**Читалищна дейност;**

Към Читалището има 2 постоянно действащи колектива;

1. Група за обичаи;

2. Сурвакарска група

Празници - регионални,национални и международни.

**ГРУПА ЗА ОБИЧАИ**

**1.** „Бабин ден „- Разиграване на обичая. Снимков и видео материал беше качен на Фейсбук страницата на Читалището.

**2**.”Сирни заговезни” „Хамкане на халва и яйце”.Прескачане на огъня за здраве и берекет с жители и гости на селото.

**3**.”Баба Марта”- направа на мартеници и поздравителни картички ,за празника с деца и ученици от селото.

**4.** Празник посветен на жената и майката.

**5.** Участие в онлайн конкурс „ Шарени чорапье“ с. Пещера

**6.“** Лазаровден“ **–** онлайн музикален поздрав от малките ни лазарки, заснет и качен на Лазаровден във Фейсбук страницата на Читалището.

**7. „**Шарен Великден“ – боядисване на яйца от деца и родители.

**8**.”Да събудим природата”-пролетен празник, почистване и освежаване, засаждане на цветя на градинките пред Читалището и детската площадка.

**9**. „Гергьовден „-празник на селото бе отбелязан с разиграването на обичая „Премуз“ от самодейците на читалището и богата концертна програма ; изложбен кът от предмети и табла със снимков материал проведен през годините. Снимков и видео материал беше качен на Фейсбук страницата на Читалището.

**10.** Ден на детето- по решение на Читалищното Настоятелство се проведе на 4 юни 22г. в двора на бившето училище с много игри и изненади за малките деца.

**11.** Участие в Църногорски събор –в сърцето на Граово 17-18.07.2022г.

**12.**Лятна занималня- юли и август. Занимания по интереси на открито

**13**.”Енъов ден”-бране на билки по изгрев слънце с деца от селото.

**14.** Информационна беседа с младежи на тема „ Наркотични вещества и зависимости“ проведена на 13.08.2022г.

**15.** „Голяма Богородица” носене на питки на параклиса „Св. Успение Богородично” в местността „ Корсеева поята”.

**16.** Сбогом лято –Здравей училище – спортен празник за децата на открито с гост аниматори проведен на 11.09.2022г.

**17.** Отбелязване на храмовия празник на селото с празничен курбан на Архангеловден.

**18.** Деня на християнското семейство и младеж „ Традициите в моето семейство”.

**19.**  Традиционна среща с Дядо Коледа и коледни подаръци на децата от селото се проведе на 19.12.2022г.

**СУРВАКАРСКА ГРУПА;**

**1**. 13.01.2022г. Палене на ритуалния огън в с. Богданов дол „Да изгоним злото, да дойде доброто, за здраве и берекет”.

**2**. 14.01.2022г. Шествие на групата из селото „Да изгоним злото, да дойде доброто, за здраве и берекет”.

**3.** Участие в Зимен маскараден сурвакарски празник в гр. Трън

**4**. 26.03.2022г. Участие и награда за групата от Фестивал на маскарадните игри „ Старци в Турия – 2022г.“.

През изтеклата година работещите в Читалището активно участват в обучения и работни срещи по актуални въпроси касаещи Читалищната дейност.

Насоченост на дейността на Читалището;

1.Информационна.

2.Културна.

3.Образователна.

Необходимост от;

1.Информационни услуги.

2.Консултантски услуги.

Читалището в с.Богданов дол има прекрасни членове които радеят за неговото съществуване и се стремят с много усилия и старание да запазят традициите и духа на Будителите.

27.03.2023г. изготвил:

с. Богданов дол Мая Стоянова – читалищен секретар